Document ID: /roh_data/filtered/fineweb-2-filterrobots_roh.jsonl.gz/13653

Chicago porta plant cunter regenza da l'USA
- Glindesdi, 7.8.2017, 9:28
La metropola na vul betg s'adattar a la politica d'immigraziun da la regenza da Donald Trump.
La metropola Chicago vul purtar plant cunter la regenza da Donald Trump pervi da sia politica d’immigraziun. Il plant vegnia inoltrà glindesdi. La raschun per quest plant è l’annunzia da la regenza da stritgar las subvenziuns a las uschenumnadas «Sanctuary Cities» per cas che questas citads refuseschan vinavant da cooperar cun las autoritads naziunalas.
RR novitads 09:00
«Sancuary Cities»
«Sanctuary Cities» èn citads da refugi che protegian immigrants a moda speziala. Per exempel sa dostan ellas cunter mesiras exageradas envers fugitivs. Er New York e Los Angeles èn talas citads da refugi.